**2-րդ կրթական հարթակ**

**30-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Ինչո՞ւ երկու, ինչո՞ւ մեկ» պատմությունը (էջ 36)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր պատմությունը:
* Ի՞նչ սովորեցիր այս պատմությունից:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *ձեռք, ոտք, բարձրանալ, ականջ*
* **Բառագիտություն**-Բացատրել հետևյալ բառերի իմաստը․
	+ *Զույգ – երկու հատ*
	+ *Խնամել – ուշադրություն դարձնել, հոգ տանել*
	+ *Բարի – լավ, լավություն անող*

***Նոր դաս։***

* **Գրականություն** – «Երեք ուրախություն» բանաստեղծությունը (էջ 37)
* **Բառագիտություն** – Թեմատիկ բառերի բացատրություններ
* **Ուղղագրություն** – *կայտառ, հոգնած, ժպտուն* բառերի ուղղագրություն*,* բառաթելադրություն
* **Քերականություն** – Թաքնված «ը» ունեցող բառերը տողադարձելը
* **Մշակույթ** – **Շուտասելուկ**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

**Գրականություն –** «Երեք ուրախություն» բանաստեղծությունը (էջ 37)։ Դասանյութը կարդալ ու քննարկել դասարանում հետևյալ հարցերով՝

* Ինչի՞ մասին էր բանաստեղծությունը:
* Բնութագրիր երեք «ուրախություններից» յուրաքանչյուրին:
* Ուրիշ ի՞նչ «ուրախություններ» կան ձեր ընտանիքում:
* Կարո՞ղ ես ասել` ի՞նչ են այդ «ուրախությունները» միասին:

**Բառագիտություն –** Բացատրել հետևյալ բառերի իմաստը․

* + Կայտառ – աշխույժ, եռանդուն, ժիր
	+ Խինդ – ուրախություն
	+ Վառ – պայծառ, լուսավոր

**Ուղղագրություն** – Սովորել`*կայտառ, հոգնած, ժպտուն* բառերի ուղղագրությունը

**Քերականություն** –Թաքնված «ը» ունեցող բառերը տողադարձելը

* + Թաքնված «ը» ունեցող բառերը տողադարձելիս «ը»-ն գրվում է թե՛ տողի վերջին վանկում, թե՛ հաջորդ տողն անցնող վանկում: Օրինակ, շա-տըրվան, շատըր-վան

**Առաջադրանք։ Տողադարձել (վանկերով) նախորդ դասի պատմության հետևյալ բառերը։ Ուշադրություն դարձնել** **թաքնված «ը» ունեցող բառերը տողադարձելիս**

*
* Քույրիկ ————————
* Մտնում ————————
* Ծաղիկներ ————————
* Ժպտուն ————————
* Թվում ————————
* Ծաղկուն ————————
* Ուրախություն ——————

**Մշակույթ –** **Շուտասելուկ (էջ 37)**

Բադը պատը բարձրացավ,

Պատը բադից ծանրացավ:

**Հարցեր և առաջադրանքներ**

* Ինչի՞ մասին է շուտասելուկը:
* Անգիր սովորիր այն:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Հասկանալ և կրկնել թաքնված «ը» ունեցող բառերը տողադարձելը և բերել օրինակներ:
* Վերհիշել Այբուբենը:
* Մասնակցել խմբային աշխատանքներին։